CELEX: 32017D0011
Language: et
Date: 2017-01-05 00:00:00
Title: Komisjoni otsus (EL) 2017/11, 5. jaanuar 2017, millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine

6.1.2017   
            
            
               ET
            
            
               Euroopa Liidu Teataja
            
            
               L 3/43
            
         KOMISJONI OTSUS (EL) 2017/11,
   5. jaanuar 2017,
   millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2013. aasta otsust 2013/785/EL Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta, (1) eriti selle artiklit 3,
   ning arvestades järgmist:
   
               (1)
            
            
               Euroopa Ühenduse ja Maroko Kuningriigi vahelise kalandusalase partnerluslepingu (2) (edaspidi „leping“) (heaks kiidetud nõukogu määrusega (EÜ) nr 764/2006) (3) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja kohaldamise toimimist. Otsusega 2013/785/EL heaks kiidetud Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll“)) lisa X peatükis on sätestatud kõnealuse protokolli raames püütud saagi teatava osa lossimise tingimused Maroko sadamates.
            
         
               (2)
            
            
               18.–20. oktoobril 2016 toimus Rabatis ühiskomitee koosolek, et kiita heaks protokollis sätestatud lossimiskohustusega seotud muudatused, võttes arvesse nimetatud kohustuse täitmisega seotud korduvaid probleeme.
            
         
               (3)
            
            
               Enne ühiskomitee asjaomast kohtumist edastas komisjon nõukogule ettevalmistava dokumendi, milles olid üksikasjalikult esitatud liidu kavandatava seisukoha konkreetsed elemendid.
            
         
               (4)
            
            
               Kooskõlas otsuse 2013/785/EL lisa punktiga 3 kiitis nõukogu liidu kavandatava seisukoha heaks.
            
         
               (5)
            
            
               Ühiskomitee kõnealuse koosoleku protokolli 8. lisasse lisati heaks kiidetud muudatused, milles käsitletakse trahvide suurendamist lossimiskohustuse täitmata jätmise korral ja rahaliste stiimulite laiendamist kõikidele lossimiskohustusega laevadele, kui lossitakse kohustuslikust künnisest rohkem.
            
         
               (6)
            
            
               Kõnealused muudatused tuleks Euroopa Liidu nimel heaks kiita.
            
         
               (7)
            
            
               Vaja on näha ette võimalus kohaldada kõnealuseid meetmeid tagasiulatuvalt alates 20. oktoobrist 2016,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) lisa X peatüki punktides 1 ja 4 tehtud muudatused, mille on heaks kiitnud kõnealuse lepingu artikli 10 kohaselt loodud ühiskomitee ning mis tulenevad protokolli 8. lisast, mis on esitatud käesoleva otsuse lisas.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 20. oktoobrist 2016.
   
      Brüssel, 5. jaanuar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 349, 21.12.2013, lk 1.
   
      (2)  ELT L 141, 29.5.2006, lk 4.
   
      (3)  Nõukogu 22. mai 2006. aasta määrus (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist (ELT L 141, 29.5.2006, lk 1).
   
      LISA
      
         Euroopa Ühenduse ja Maroko Kuningriigi vahelise kalandusalase partnerluslepinguga loodud ühiskomitee 18.–20. oktoobril 2016 toimunud kohtumise protokolli 8. lisa
      
      X PEATÜKK „SAAGI LOSSIMINE“
      
               
                  1.
               
               
                  Lossimine
                  Käesoleva protokolli kohaselt püügiluba omavatel lossimiskohustustega Euroopa Liidu laevadel, mis lossivad Maroko sadamates rohkem kui kalapüügi teabelehes nr 1, 4, 5 ja 6 sätestatud kohustuslik püügikogus, vähendatakse üle kohustusliku künnise lossitud ja kalaturu läbinud tonni eest makstavat tasu 5 %.
               
            
               
                  4.
               
               
                  Karistused lossimiskohustuste täitmata jätmise korral
                  Lossimiskohustust omavad laevad, kes ei täida kõnealust kohustust, nagu on ette nähtud vastavate kalapüügi teabelehtedega, peavad järgmise tasu eest maksma 15 % rohkem.